Toshkent mexanika zavodi hududida chiqindilar yonib ketdi

26 aprel kuni Toshkent mexanika zavodi hududida chiqindilar yonib ketdi. Ijtimoiy tarmoqlarda hodisa aks etgan videoyozuvlar tarqaldi.
Favqulodda vaziyatlar vazirligi matbuot xizmatining xabar qilishicha, FVV navbatchilik qismiga soat 16:32da sanoat chiqindilari yonayotganligi to‘g‘risida xabar kelib tushdi.
Hodisa joyiga zudlik bilan Toshkent shahar Favqulodda vaziyatlar boshqarmasining 2 ta yong‘in-qutqaruv guruhi yetib kelgan. Oqibatda 60 kvadrat metrga zarar yetgan. Qutqaruvchilarning tezkor harakatlari tufayli yong‘in bir necha daqiqalarda bartaraf etilgan.
Hodisada jabrlangan va qurbonlar yo‘q.